नाराज़ संबंधियों ने तोड़-फोड़ की\nसमाचार एजेंसी एपी ने ख़बर दी है कि क्रोधित संबंधियों की एक भीड़ मिस्र के सफ़ागा में अल सलाम मैरीटाइम्स कंपनी के दफ़्तर में घुस गए और सामान वग़ैरा बाहर फेंकना शुरू कर दिया.

लोगों ने दफ़्तर का फर्नीचर तोड़-फोड़ा और कुछ तस्वीरों को जला दिया. बाद में दंगा विरोधी पुलिस वहाँ पहुँची और आँसू गैस का इस्तेमाल करके स्थिति को क़ाबू में किया.



शुक्रवार को जहाज़ डूबने के बाद से लगभग 800 लोग अब भी लापता हैं.

लापता लोगों के संबंधी सूचना नहीं दिए जाने से नाराज़ हैं. जहाज़ पर लगभग 1400 लोग सवार थे.

पुलिस ने कहा है कि 400 से ज़्यादा लोगों को बचा लिया गया है और 195 शव बरामद किए गए हैं.

इस जहाज़ में गुरूवार शाम को आग लग गई थी जिसके बाद वह शुक्रवार तड़के डूब गया था.

नाराज़ संबंधियों और सुरक्षाबलों के बीच रविवार को भी सफ़ागा बंदरगाह पर झड़पें हुई है.

नाराज़ लोगों ने अपने संबंधियों के बारे में ठीक से सूचना नहीं मिलने पर नाराज़ होकर पुलिस पर पत्थर फेंके जिसके बाद पुलिस ने आँसू गैस का प्रयोग किया.

जहाज़ के यात्रियों में ज़्यादातर मिस्र के ऐसे लोग थे जो सऊदी अरब में काम करते हैं, उनके अलावा कुछ हाजी भी थे जो हज करके लौट रहे थे.

\n\ntl;डॉ:
लाल सागर में शुक्रवार को जहाज़ डूबने से मारे गए यात्रियों के संबंधियों ने सही सूचना नहीं मिलने से नाराज़ होकर जहाज़ की मालिक कंपनी के दफ़्तरों पर सोमवार को हमले किए हैं.